Maleaki 3 | Beibele Inthaneteng | Phetolelo ya Lefase le Lefsa
3 “Bonang! Ke roma motseta wa ka+ go yo nkgorela tsela.+ Morena wa therešo+ yoo le mo tsomago o tla tla gateetee tempeleng ya Gagwe.+ O tla tla a na le motseta+ wa gagwe wa kgwerano+ yoo le mo ratago.+ Yena o tla tla,” o re’alo Jehofa wa madira.+ 2 “Ke mang yo a tlago go kgotlelela letšatši la go tla ga gagwe,+ le gona ke mang yo a tlago go ema ge a tšwelela?+ Ka gobane o tla etša mollo wa motološi wa tšhipi+ gomme a etše le sesepe+ sa mohlatswi.+ 3 O tla dula go etša motološi le mosekiši wa silifera+ gomme a hlwekiše barwa ba Lefi;+ o tla ba sekiša go etša gauta+ le silifera gomme e tla ba batho bao ba tlišetšago Jehofa sebego+ ka go loka. 4 Sebego sa Juda le sa Jerusalema se tla kgahla Jehofa+ go etša mehleng ya kgale le nywageng ya bogologolo.+ 5 “Ke tla tla go lena go tlo le ahlola,+ ke tla ba hlatse e tlago ka go akgofa+ go tlo ahlola baloi,+ dihlotlolo,+ bao ba enago ka maaka+ le bao ba hlalefetšago bašomi ka megolo ya bona,+ bao ba radiago bahlologadi+ le ditšhiwana*+ le bao ba gatakelago ditshwanelo tša badiiledi+ mola ba sa mpoife,”+ o re’alo Jehofa wa madira. 6 “Ke nna Jehofa; ga se ka fetoga.+ Lena le barwa ba Jakobo; ga se la fedišwa.+ 7 Le hlanogetše ditaelo tša ka go tloga mehleng ya borakgolokhukhu ba lena, la se ke la di boloka.+ Boelang go nna, le nna ke tla boela go lena,”+ o re’alo Jehofa wa madira. Lena le itše: “Re tla boela go wena bjang?” 8 “Na motho a ka radia Modimo? Fela lena le a nthadia.” Le itše: “Re go radiile bjang?” “Le nthadiile ka dikarolo tša lesome le meneelo. 9 Le a nthogaka+ e bile le a nthadia—le le setšhaba ka moka. 10 Tlišang dikarolo ka moka tša lesome+ ntlong ya polokelo, gore go be le dijo ka ntlong ya ka;+ hle, ntekeng tabeng ye,”+ o re’alo Jehofa wa madira, “le bone ge nka se le bulele mašoba a legodimo+ gomme ka le tšhollela tšhegofatšo ka boati.”+ 11 “Ke tla le thibelela ditšie,+ di ka se le senyetše dibjalo e bile le merara ya lena e tla enywa,”+ o re’alo Jehofa wa madira. 12 “Ditšhaba ka moka di tla re le bašegofatšwa,+ gobane lena le tla ba naga e kgahlišago,”+ o re’alo Jehofa wa madira. 13 “Le boletše gampe ka nna,”+ o re’alo Jehofa. Lena le itše: “Ke eng seo re se boletšego gampe ka wena?”+ 14 “Le itše: ‘Ga go hole selo go hlankela Modimo.+ Re boetšwe ke eng tabeng ya go latela melao ya gagwe le go sepela re nyamile pele ga Jehofa wa madira?+ 15 Ga bjale re re bao ba ikgodišago ba mahlatse.+ Badiri ba tše kgopo le bona ba a atlega,+ e bile ba sa dutše ba leka Modimo go se seo se ba diragalelago.’”+ 16 Nakong yeo bao ba boifago Jehofa+ ba be ba boledišana seng sa bona gomme Jehofa yena a ba theetša le go ba kwa.+ Puku ya kgopotšo ya ngwalwa pele ga gagwe,+ e ngwalelwa bao ba boifago Jehofa le bao ba sa lebalego leina la gagwe.+ 17 “E tla ba batho ba ka,”+ o re’alo Jehofa wa madira, “letšatšing leo ke tlago go ba dira thoto e kgethegilego.+ Ke tla ba kwela bohloko go etša ge motho a kwela morwa wa gagwe yo a mo kwago bohloko.+ 18 Lena le tla buša la bona phapano magareng ga moloki le yo kgopo+ le magareng ga yo a hlankelago Modimo le yo a sa mo hlankelego.”+
Phetolelo ya lentšu ka lentšu e re, “bašemane bao ba se nago botate.”